text: Festivalgæster gavmilde med ølkrus
  20 august 2015 kl. 09.16
  Publikum på årets Jelling Musikfestival tre-doblede donationen til Kræftens Bekæmpelse.
  7.329 genbrugskrus a 10 kroner.
  Så gavmilde var gæsterne på Jelling Musikfestival i maj, når de kom forbi de opstillede beholdere med Kræftens Bekæmpelses logo på.
  Festivalen kan sende i alt 73.290 kr til organisationen i år, hvilket er en tre-dobling af sidste års resultat.
  - Folk har taget det godt til sig. jeg er sikker på, at det bliver mere og mere, som årene går, siger festivalleder Lars "Charlie" Mortensen til TV SYD.
  Han oplyser, at der i alt er knap 200.000 krus i omløb. Så potentialet er stort.
  - Vi ved, at der mangler ca. 35.000 krus, som folk har taget med hjem, fordi de er samlerobjekter, fortæller Lars "Charlie" Mortensen.
  